Hæ Er eðlilegt þegar maður hættir á pillunni að það kemur einskonar hormónalykt af manni , það er að segja líkamlyktin hjá manni breytist ? Sæl og takk fyrir fyrirspurnina , Ég hef ekki heyrt um breytta líkamslykt en það kæmi mér svo sem ekki á óvart að það myndi tengast pillunni . Líkaminn er að bregðast við því að fá ekki þessi hormón í gegnum pilluna þannig að tíðahringurinn fer að starfa eðlilega , þ.e þú færð egglos sem þú fékkst ekki á pillunni . Því geta fylgt mörg einkenni t.d , aukin útferð , auknar blæðingar , aukin fyrirtíðarspenna og bólur . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500